Анжаліка Мельнікава

Анжаліка Мельнікава, па нараджэнні Бялевіч (нар. , Нясвіж) — беларуская спецыялістка ў галіне камунікацыі, перакладчыца-рэферэнт, палітычная актывістка.

 Біяграфія 
Нарадзілася 12 лютага 1988 года ў Нясвіжы. Скончыла Мінскі дзяржаўны лінгвістычны ўніверсітэт, а таксама Беларускі дзяржаўны эканамічны ўніверсітэт.

Да 2018 года працавала намесніцай генеральнага дырэктара па сувязях з грамадскасцю «Кока-Кола Беўрыджыз Беларусь»Новы экамаршрут адкрыўся ў Шаркаўшчынскім раёне. 19 сентября 2017, пасля пайшла ў дэкрэтны адпачынак.

У 2020 годзе Мельнікаву двойчы затрымлівалі на пратэстах у Беларусі, з гэтай прычыны яна з сям’ёй з’ехала з краіны. Падчас палітычнага крызісу ў Беларусі далучылася да каманды Народнага антыкрызіснага ўпраўлення як каардынатарка праектаў.

На выбарах у Каардынацыйную раду 3-га склікання была па спісе «Каманда Латушкі і Рух „За Свабоду“», які 3 мая 2024 года прызнаны КДБ «экстрэмісцкім фарміраваннем». Выбрана спікеркай Каардынацыйнай рады.

 Знікненне 

Увечары 28 сакавіка 2025 года сябры Анжалікі паведамілі пра яе знікненне. У заяве Паўла Латушкі гаварылася, што сувязі з Мельнікавай няма з 25 сакавіка, аднак гаворка ідзе пра анлайн-камунікацыю. Па інфармацыі польскіх сілавікоў, яна пакінула Польшчу за некалькі тыдняў да таго. Праз яе праходзілі гранты Каардынацыйнай рады, перад знікненнем яна паведамляла пра хуткае атрыманне траншу памерам каля 100 тысяч еўра.

27 сакавіка Павел Латушка падаў афіцыйны зварот у  ў сувязі са знікненнем Анжалікі і яе дачок. Ён адзначаў, што нефармальна інфармаваў паліцыю за «дзень-два» да 27 сакавіка. Асабіста ён бачыў Анжаліку ў канцы лютага ў офісе.

Паводле польскай паліцыі, Мельнікава ў канцы лютага вылецела за межы Шэнгена, у Лондан (Вялікабрытанія), з дзвюма дочкамі. Былы муж Анжалікі выехаў з Польшчы ў Беларусь аўтобусам 23 сакавіка.

НАУ самастойна вызначыў, што мабільная прылада Мельнікавай была лакалізавана на тэрыторыі Беларусі 19 і 25 сакавіка. Пры гэтым адзін з яе гаджэтаў яшчэ 18 сакавіка знаходзіўся ў Варшаве.

4 красавіка сузаснавальнік ініцыятыў ByHelp і BySol Аляксей Лявончык, які жыве ў Вялікабрытаніі, падаў заявы аб знікненні Мельнікавай у  і ў . У прэс-службе лонданскай паліцыі 8 красавіка паведамілі выданню ВВС, што не расследуе знікнення Мельнікавай.

Журналістам «Люстэрка» 7 красавіка ўдалося датэлефанавацца да былога мужа Мельнікавай, які пацвердзіў, што ён разам з іхнымі дзецьмі знаходзіцца ў Беларусі. Таксама ён заявіў, што не ведае, дзе цяпер Анжаліка Мельнікава.

Маёр контрразведкі  ў адстаўцы, а цяпер супрацоўніца факультэта міжнародных адносін Беластоцкага ўніверсітэта доктар Ганна Грабоўская-Сівец у эфіры польскага тэлеканалу TVP Info (перадача пад назвай «Аперацыя Мельнікава») выказала сваю думку, што Мельнікава даўно супрацоўнічала са спецслужбамі ў Мінску.

 Сям’я 
У разводзе, мае дзвюх дачок: Ганну і Таццяну. Былы муж, ⁣Андрэй Мельнікаў, спецыяліст па ІТ.

 Крыніцы 

Катэгорыя:Народнае антыкрызіснае ўпраўленне
Катэгорыя:Рэпрэсаваныя рэжымам Лукашэнкі
Катэгорыя:Спікеры Каардынацыйнай рады